《古意寄盛希道翰林》
明代·周用

芙蓉夹岸香风起，遥忆美人千万里。有意相逢竟不逢，霞光倒醮秋江里。

金缸不照别离心，瑶琴独弹清思徵。漏滴铜壶五夜钟，声声乾鹊报新喜。

作者简介：（1476—1547）苏州府吴江人，字行之，号伯川。弘治十五年进士，授行人。正德初，迁南京兵科给事中，进言谏迎佛事及镇守江西中官不法事。迁广东布政司参议。嘉靖中，历官南京工部、刑部尚书。九庙灾，自陈致仕。后以工部尚书总督河道，官至吏部尚书。有《周恭肃集》。